– Вось учора мы працавалі тут усёй сям’ёй: я, жонка, дачка, сыны, нявестка, унук, – расказвае Васіль Філіпчык. – Хто дровы складваў, хто выграбаў смецце, хто мыў памяшканне – усім справа знайшлася. Дзякаваць Богу, сям’я дапамагае. Сыны Аляксандр і Міхаіл летам абкошваюць тэрыторыю, зімой чысцяць ад снегу, з дровамі дапамагаюць упраўляцца, а дачка Анастасія, нявестка і жонка больш шчыруюць у памяшканні лазні. Перад кожнай памыўкай і пасля яе ўсё трэба перамыць, апрацаваць дэзінфекцыйнымі сродкамі.